text: Kendt veteran fra 2. verdenskrig død
  20 april 2015 kl. 10.44
  96-årige Kai Bosack døde søndag i sit hjem i Kolding. Trods den høje alder nåede han i marts måned i år at deltage i premieren på filmen "9. april" i Haderslev, men han måtte pga. af helbredsproblemer opgive at være med i markeringen af 75-års dagen for 2. verdenskrigs begyndelse.
  Kai Bosack var født i Haderslev, og nåede efter militærtjenesten en lang karriere ved politiet, det skriver JydskeVestkysten mandag.
  Kai Bosack var den sidste formand for veteranudvalget, som han selv lukkede med overdragelsen af dokumenter og formue til regimentet på Haderslev Kaserne. Pengene er øremærket til de årlige kransenedlæggelser for krigens faldne.
  Du kan høre Kai Bosacks fortællinger om 2. verdenskrig på TV SYDs hjemmeside under "storier fra 9. april"
   - Hør Kai Bosack's og andre krigsveteraners fortællinger fra 2. verdenskrig
  